OpenLLM-France/wikimedia huggingface dataset:
# Xabier Olazabal

Frantzisko Xabier Olazabal Mendóça, baita ere Aita Ola (gaztelaniaz: Javier de Olazábal), (Donibane Lohizune, 1909ko urtarrilaren 7a-Culion (Filipinak), 1988ko irailaren 10a) Jesusen Lagundiaren partaide eta apaiza izan zen. Misiolari gisa, Culion uharteko legenardunekin lan handia egin zuen. Bere ikasketak Espainian eta Hego Euskal Herrian egin zituen.

## Biografia

Xabier Donibane Lohizuneko Itchola-baitan jaio zen, 1989an. Familia gipuzkoarra zen baina haien ideologia karlista zela eta, Iparraldean babesa hartu zuten. Gurasoak Ramon Olazábal Alvarez de Eulate eta Maria Luisa de Mendóça Rolim de Moura Barreto ziren, biak aitorenseme-alabak. Amak Portugalgo Oporton eta Alto Douron ondare handiak zituen. Donibane Lohizunen ere Xabierren aitona bizi zen, Tirso Olazabal, Arbelaitzeko Kondea, Bigarren Karlistaldian oso inplikatuta ibili zen politikaria eta karlismo barruan garrantzia handia zuen pertsona.
Xabierren lehen sei urteak Lapurdin igaro ziren. Lehen Mundu Gerraren hasierarekin Olazabal familiaren egoera okertu zen zeren eta ezaguna baitzen haien austriarren aldeko jarrera. Beldurrez, 1915ean, Lapurditik eta Frantziatik alde egin zuten, hasieran Portugalgo Seteaisko jauregira eta, ondoren, 1916an, Donostiara. Azkenean, 1919an, familia Portugalera itzuli zen.
Xabier, bere aldetik, Donostiako Marianistak ikastetxean ikasi zuen. Ondoren, Deustuko Unibertsitatean, zuzenbide ikasi zuen. Behin ikasketak bukatuta, Jesusen Lagundian sartu zen, Belgikako Tournaiko zentrora joanez. Nobiziatuan legenardunekin lan egiteko Filipinetara joateko asmoa azaldu zuen; hango berri Felipe Millan aipaizari bitartez jaso zuen. Aurretik, ikasketa desberdinak burutu zituen, bereziki, Durangoko eta Oñako ikastetxetan non filosofia ikasi zuen. 1946an apaiza egin zen eta Alacanteko legernardunen ospitalera bidali zuten; horrek Culionera joateko gogoak bepiztu zituen bere baitan. Hala ere, Deustuko Unibertsitatera bidali zuten, Zuzenbide politikoaren irakasle gisa. Deustun karlismoari buruzko doktoretza tesia egin zuen.
Azkenik, 1971n, Xabier Olazabal bere ametsetako uhartera bidali zuten. Han bere lanak oihartzun handia izan zuen: "Gaixoak ukitu, eusten edo besarkatzen ez zuen inolako erreparorik erakusten, ez zuen gaixotasuna bera hartzeko beldurrik erakusten, beharbada hori horrela izan zedin erregutu ere egin zuen.Lan eta zerbitzu urteek kaltea eragin zioten osasunean, eta 1988ko irailaren 10ean hil zen". Guztira hemezortzi urte eman zituen Culionen.

## Erreferentziak

* ↑ https://aunamendi.eusko-ikaskuntza.eus/artikuluak/artikulua.php?id=eu&ar=116718
* ↑ https://web.archive.org/web/20211123205232/http://www.culionfoundation.org/founders.html
* ↑ https://www.abc.es/archivo/periodicos/abc-madrid-19881102-98.html

## Kanpo estekak

* (Gaztelaniaz):Héctor Grandinettiren Xabier Olazabali buruzko testigantza.
* Datuak: Q30899748
# Xabier Ormazabal

Xabier Ormazabal Aristegi (Urretxu, 1981eko martxoaren 26a - Cho Oyu, 2004ko urria) alpinista gipuzkoarra izan zen. Euskal Herriko beste hainbat mendizale moduan, lehenengo urratsak Pirinioetan eman zituen, hainbat eskalada bide egiten Peña Teleran, Riglosen eta Midi d'Ossaun besteak beste. Felipe Uriartek, neurri handi batean, bidea zabaldu zion.

## Alpeak: 1999-2001

Alpeetan, 20 urte bete baino lehen, hasi zen hango tontorretara igotzen: Mont Blanc, Monte Rosa, Castor, Pollux, Breithorn, Allainhorn, Cervino eta Eigerren.

## Peru: 2001-08

Andeetan, Urus (5.420 m), Ishinca (5.530 m) eta Tocllaraju (6.032 m) igo zituen Jon Maroto eta Iñaki Alvarezekin. Huascaran (6.575 m), espedizioaren helburua, azkenean ezin izan zuten lortu.

## Elurretako lehoinabarra: 2002-2004

Hurrengo erronka nagusia, eta bere ibilbidearen arrakasta nagusia, SESB ohiko 5 zazpimilakoak igo zituen: Komunismo (7.495 m), altuena, bakarrik igo zuen ohiko bidetik 2002ko abuztuaren 15ean, eta harekin ekin zion proiektuari.
Bigarrena, Khan Tengri (7.010 m) ohiko bidetik eta Andoni anaiarekin egin zuen 2003ko abuztuaren 2an. Hirugarrena ia pare bat aste geroago, Poveda (7.439 m) izan zen, Dimitri Komarov errusiarrarekin batera, 2003ko abuztuaren 15ean.
Laugarrena, Lenin (7.134 m) egin zuen, Arkin bidetik 2004ko uztailaren 23an, Nuria Sutil katalanarekin batera. Bosgarrena eta azkena 2 aste geroago, Korgenewskaya (7.105 m), ohiko bidetik bakarrik igo zuena 2004ko abuztuaren 5ean. Aste eskas bat geroago, KGB (5.800 m) igo zuen ipar aurpegitik, bide berria zabalduz.
Bost tontor haiek lortuta, "Elurretako lehoinabarra" saria jaso zuen.

## 2004

Tajikistanetik bueltan, etxean 2 aste eskas egin eta gero, Himalaia aldera jo zuen. Shisha Pangma (8.046 m) irailean igo zuen ohiko bidetik eta bakarrik. Hortik Cho Oyura (8.021 m) joan zen, ohiko bidetik eta bakarrik igota berriro ere. Jaitsieran, baina, hil egin zen. 23 urte zituen.
Hurrengo urtean, bere omenez Andoni Ormazabal anaiak "Lehoinabarraren aztarna" dokumentala egin zuen.

## Ikus, gainera

* Euskal Herriko alpinismoaren historia
* Dokumentalak Euskal Herrian

## Bibliografia

* "Mendiminez", Ramon Olasagasti (Elkar, 2007).

## Kanpo estekak

* "Lehoinabar gaztea" (Berria, 2013).
* (Gaztelaniaz)(Ingelesez)"Lehoinabarraren aztarna" (Mendi Film Festival 2019).
* Datuak: Q89118481
# Xabier Oroz

Xabier Oroz Uria (Azkoitia, 1996ko urtarrilaren 19a - ) gipuzkoar saskibaloi jokalaria da. Eskolta postuan jokatzen du Donostia Gipuzkoa Basket taldean.
Iraurgi Saski Baloia taldean hazia, 2016an Gipuzkoa Basketen lehen taldera igo zen.

## Taldeak

* Harrobia : Iraurgi Saski Baloia (2012-14)
* Iraurgi SB (2014-16)
* Gipuzkoa Basket (2016-)

## Erreferentziak

* ↑ «Xabi Oroz renueva con el Gipuzkoa» Marca 2017/08/01.
* Datuak: Q29122346
# Xabier Oleaga

Xabier Oleaga Arondo (Erandio, Bizkaia, 1956ko maiatzaren 14a) euskal kazetaria da, Errenterian bizi dena. AEKko sortzaileetako bat izan zen, irakasle ibili ostean. Kazetaritzan, Punto y Hora de Euskal Herria aldizkarian hasi eta Egin egunkarian jarraitu zuen, bai eta bigarren horretan zuzendaria izatera iritsi ere. Gero Euskaldunon Egunkaria kazetara igaro zen, eta hango zuzendoriorde izan zen. Partaide ikastolen elkartean ere jarduten du, zuzendaritza batzordean eta komunikazio esparruan.

## Euskaldunon Egunkaria kasua

Espainiako Auzitegi Nazionalak aginduta, 2003an Oleaga atxilotu zuten, ETAri laguntzeaz akustatuta, Guardia Zibilak eta orduko Espainiako Gobernuak abiatutako operazio baten barruan. Oleagak torturak salatu zituen. Oleaga akusazio haietaz guztiez absolbitu zuten 2010ean, jasandako guztia jasanda, egunkari hartako Martxelo Otamendi, Iñaki Uria, Txema Auzmendi eta Joan Mari Torrealdai lankideekin batera.

## Kanpo loturak

* Biografia laburra, Berrian.
* Datuak: Q12269038
* Multimedia: Xabier Oleaga / Q12269038
# Yolanda Díaz

Yolanda Díaz Pérez (Fene, Galizia, 1971ko maiatzaren 6a) abokatu eta politikari espainiarra da. Espainiako Alderdi Komunistako kidea (1986az geroztik Ezker Batua koalizioan integratua, eta aldi berean, Elkarrekin Ahal Dugu osatzen duena). 2020ko urtarrilaz geroztik Espainiako Lan eta Gizarte Ekonomiako ministroa da. 2021eko martxoaren 31n Espainiako Gobernuko hirugarren presidenteorde izendatu zuten.
Zuzenbidean lizentziatu zen Santiago de Compostelako Unibertsitatean, Parisen ikasketak jarraituz, eta hiru master egin zituen, Hirigintzan, Lan Harremanetan eta Giza Baliabideetan, azken horretan espezializatuz.

## Erreferentziak

* ↑ Berria. «Yolanda Diaz, hirugarren presidenteorde» Berria (Noiz kontsultatua: 2021-03-31).
* Datuak: Q3393973
* Multimedia: Yolanda Díaz / Q3393973
# Yolanda Blanco

Yolanda Blanco (Managua, 1954) hirurogeita hamarreko hamarkadan Nikaraguako panorama poetikoan agertutu zen taldeko idazlea da. Bereziki ezagunak dira haren lan poetikoak eta abestiak.

## Biografia

Yolanda Blanco hirurogeita hamarreko hamarkadaren hasieran hasi zen poesian. Juan Aburto idazleak (idazlearen aitaren lankidea) eta Ernesto Gutiérrez poetak idazle gaztea orientatu zuten bere hastapenetan. Así cuando la lluvia (Hala, euria) (León, 1974ko uztaila) izan zen Blancoren argitalpen sortako lehena. 1970eko hamarkadara arte, Nikaraguako poeta gheienak gizonezkoak ziren, salbuespen handi batzuekin: Carmen Sovalbarro (Sandinori abestu zion poeta abangoardista), María Teresa Sánchez (literatur sustatzailea, editorea eta antologista) eta Mariana Sansón (poesia aparta eta oso berea egin zuen, eta haren etxea poeten eta margolarien topaleku izan zen Leóngo unibertsitate-hirian; Blancok bere eragile bat gisa onartzen du.
Blancok Literatura eta Arte ikasketak egin zituen Nikaraguan, Frantzian eta Venezuelan. Unibertsitateko ikasle zela, 1974an eta 1975ean, Leongo UNANeko Paraninfoan, emakume poeten lehen errezitaldiak antolatu zituen; gertaera hori benetako mugarri izan zen herrialdean. Hirurogeita hamarreko hamarkadan, Blancok bat egin zuen Nikaraguan gizarte berri bat sortzeko ahaleginekin, Anastasio Somoza DeBayle gobernuburuaren aurka. Hala ere, 1978an, Venezuelara bizitzera behartu zuten, bere familiaren etxea funtzionario sandinistek arrazoirik gabe inbaditu zutenean. Laurogeiko hamarkadan, poeta ezaguna bazen ere, erregimen sandinistak ez zuen Blanco sustatu, alderdi horretakoa ez zelako.
1978 eta 1985 artean Caracasen bizi izan zen Yolanda Blanco. Bertan, Calicanto, Antonia Palaciosek zuzendutako literatur tailerrean parte hartu zuen, baita Tráfico eta Guaire taldeek Venezuelako literatura eraldatu zuen poesia berria aurkeztu zuten errezitaldietan ere. 2005ean, De lo urbano y lo sagrado poemarioarekin, 'Mariana Sansón' saria irabazi zuen, Nikaraguako Idazleen Elkarteak (ANIDE) urtero antolatzen duen poesia sari nazionala. Blanco New Yorken bizi da gaur egun, eta arte taoisten praktikatzaile eta itzultzaile gisa egiten du lan bertan.

## Obra

* Así cuando la lluvia. León, Nikaragua: Hospicio, 1974
* Cerámica sol. León, NiKaragua: UNAN, 1977
* Penqueo en Nicaragua. Managua, Nikaragua: Editorial Unión, 1981
* Aposentos. Caracas, Venezuela: Venezuelako Pen Club, 1985
* De lo urbano y lo sagrado. Managua, Nikaragua: ANIDE, 2005

## Erreferentziak

* ↑ https://www.poemas-del-alma.com/yolanda-blanco.htm
* ↑ https://web.archive.org/web/20080620161022/http://archivo.elnuevodiario.com.ni/2005/agosto/23-agosto-2005/cultural/cultural-20050819-03.html
* ↑ https://web.archive.org/web/20090617055345/http://www.sergioramirez.org.ni/conferencias/La%20literatura%20Nicaraguense.htm

## Kanpo estekak

* (Gaztelaniaz):Yolanda Blanco Youtuben.
* Yolanda Blanco haren poemak irakurtzen "Palabra virtual" webgunean.
* Dariana atari elektronikoan Blancori buruzko gunea.
* Datuak: Q6960622
* Multimedia: Yolanda Blanco / Q6960622
# Yolanda Flores

Margarita Yolanda Flores Remon (Madril, 1960ko apirilaren 26a), Yolanda Flores izenez ezagunagoa, kazetaria, esataria eta telebistako aurkezlea da.

## Biografia

Informazio Zientzietan lizentziatu ondoren (Kazetaritza adarra) Informazio Zientzien Fakultatean, Madrilgo Unibertsitate Konplutentsean (1978-1982) eta 1982-83 ikasturtean Irrati eta Publizitateko Masterra egin ondoren SER Katearen Ikasketa Kabinetean, 1983an ekin zion bere ibilbide profesionalari Algeciras Irratian, eta 1986an Radio Madridera pasatu zen. Irrati honetan Carrusel de verano koordinatu eta aurkezten du, eta Fin de semana y Madrid 7 estrellas zuzendu eta aurkezten ditu.

## Ibilbidea

1986an, Espainiako Irrati Nazionalean sartu zen, eta, han, hainbat espazioren ardura hartu zuen; Con los cinco sentidos—asteburuetan—, Ojos de gato —goizetan—, No es un sueño —gauetan—, Buscando a Yolanda —arratsaldetan— eta De cine/película —eguerdiz eta gauez (1997-2012)—
Telebistarako jauzia 1989an egin zuen TVEn, Buenos días programarekin. Ondoren, Telemadridek kontratatu zuen Buenos días, Madrid eta Directo al corazón saioen buru izateko.1997an Telecincoko plantillan sartu zen, María Teresa Camposek aurkeztutako Día a día magazinaren atala koordinatuz eta 1997 eta 2004 bitartean jai eta oporraldietan ordezkatuz. Día a día verano kolaboratzaile ere izan zen 2004an, eta, ondoren, Día a día Carolina Ferrerekin, urte horretako udazkenean. 2004ko udan eta Gabonetan, 2005eko udan eta beste sasoi batzuetan, eta beti kate horretan bertan, Emma Garcíaren ordez A tu lado talk showa jarri zen; 2006 eta 2007 artean TNT programa hartu zuen bere gain Jordi Gonzálezen irteeraren ondoren, eta 2007-2008an El ventilador programa aurkeztu zuen. 2011n, zenbait hilabetez, María Rodríguezek aurkeztutako Gente que cuenta programan parte hartu zuen

## Sariak

* 2012an, Urrezko Mikrofono batekin saritu zuten De película programako buru egindako lanagatik. Irrati eta Telebista Elkarteen Federazioak emandako sariak. Urte horretan bertan, RNEren arratsaldeko magazina gidatzen hasi zen. Nunca es tarde (Inoiz ez da berandu) 2013an Arturo Martínek ordezkatu zuen, orduan berriz itzuli zen De película programara.
* 2020an, Urrezko Antena saria jaso zuen Radio kategorian, De película programaren buru egindako lanagatik.

## Erreferentziak

* ↑ TARDE, NUNCA ES. (2012-08-30). «Nunca es tarde» RTVE.es.
* ↑ «Qué fue de Yolanda Flores, la presentadora que dejó el corazón por el cine» El Español 2019-09-22.
* ↑ Solà, Nacho Corredor. «Entrevista a Yolanda Flores» EIXDIARI.
* ↑ «Yolanda Flores, nueva presentadora de "TNT"» Vertele 2006-01-30.
* ↑ RTVE.es. (2012-05-27). «María Casado, Xabier Fortes y Mariló Montero, Micrófonos de oro» RTVE.es.
* ↑ TARDE, NUNCA ES. (2012-09-03). «Yolanda Flores dirige y presenta 'Nunca es tarde', el magacín de tarde de Radio Nacional» RTVE.es.
* ↑ Yotele, Redacción. (2020-11-27). «Vicente Vallés y Ana Rosa Quintana, premiados con la Antena de Oro 2020» elperiodico.
* ↑ Press, Europa. (2020-11-27). «Ana Rosa Quintana se hace con el Premio Antena de Oro 2020» www.europapress.es.

## Kanpo estekak

* Datuak: Q6170215
* Multimedia: Yolanda Flores / Q6170215
# Washington Allston

Washington Allston (Georgetown, Hego Carolina inguruan, 1779ko azaroaren 5a - Cambridge, Massachusetts, 1843ko uztailaren 9a) estatubatuar olerkari eta margolaria izan zen.
Georgetownetik gertu dagoen Waccamaw ibaiko arroz-plantazio batean jaio zen. Harvardeko Collegen ikasi zuen eta 1801ean Ingalaterrarako ontziratu zen. Benjamin West buru zuten Londresko Errege Akademietan ikasi zuen. Frantzian eta Italian zehar ibili zen museoak bisitatzen, eta han Washington Irving eta Samuel Taylor Coleridge ezagutu zituen. 1813an The Sylphs of the Seasons, with Other Poems argitaratu zuen Londresen.
Bere emaztea 1815ean hil zen eta Allston 1818an itzuli zen Estatu Batuetara eta Massachusettsen bizi izan zen hurrengo hogeita bost urteetan.
Margolanen lehen erakusketa 1827an egin zuen. Ameriketako Estatu Batuetako aitzindaria izan zen paisaien margolaritzaren mugimendu erromantikoan. Argiaren eta kolore atmosferikoaren erabilera ausartagatik ezaugarritu zen.
1841ean Monaldi argitaratu zuen eta 1850ean Lectures on Art, and Poems.

## Iruditegia

* Landscape with Lake (1804)
* Italian Landscape
* Elijah in the Desert, 1818, Museum of Fine Arts, Boston
* Storm Rising at Sea, 1804, Museum of Fine Arts, Boston, Massachusetts
* Moonlit Landscape, 1809, Museum of Fine Arts, Boston, Massachusetts
* Coast Scene on the Mediterranean, 1811, Columbia Museum of Art, Columbia, Hego Carolina
* The Poor Author and the Rich Bookseller, 1811
* Samuel Taylor Coleridge, 1814, Dove Cottage, Wordsworth Museum, Grasmere, Ingalaterra
* Donna Mencia in the Robber's Cavern, 1815
* Hermia eta Helena, c. 1818
* Beatrice, 1819, Museum of Fine Arts, Boston
* The Spanish Girl in Reverie, 1831
* Two Artists in the Old Library, Washington Allston's Picture, 'Jacob's Dream', Hanging over the Fireplace ('The Artist and the Amateur'), J. M. W. Turner, 1827
* Portrait of William Ellery Channing
* Scene from Shakespeare's "The Taming of the Shrew" (Katharina and Petruchio)
* Florimell's Flight, 1819

## Kanpo estekak

* Datuak: Q468272
* Multimedia: Washington Allston / Q468272
# Washington Court House (Ohio)

Washington Court House Ohioko hiri bat da. Fayette konderrian kokatua dago. 2010ean 14.192 biztanle zituen, 22,63 kilometro koadrotan banatuta.

## Ikus, gainera

* Fayette konderria

## Kanpo estekak

* Datuak: Q2203766
* Multimedia: Washington Court House, Ohio / Q2203766
# Washington Capitals

Washington Capitals AEBtako Washington hiriburuan egoitza duen izotz hockey talde profesional bat da. NHL liga profesionalean jokatzen du. 1974an sortu zen eta etxeko partiduak Verizon Center lerratokian jokatzen ditu.

## Palmaresa

-Stanley Kopa (Stanley Cup): 0
-Presidenteen Trofeoa (Presidents' Trophy):1
* 2009–10
- Konferentziako Txapeldunak: 1
* 1997–98
- Dibisio Txapeldunak: 8
* 1988–89, 1999–00, 2000–01, 2007–08, 2008–09, 2009–10, 2010–11, 2012–13

## Iruditegia

* Verizon Center.
* Dainius Zubrus.
* Alexander Ovechkin.
* Brian Sutherby.

## Kanpo estekak

* Washington Capitals taldearen webgune ofiziala (Ingelesez)
* Datuak: Q204627
* Multimedia: Washington Capitals / Q204627
ieaNational Hockey League :
Mendebaldeko KonferentziaEkialdeko Konferentzia
ieaPazifikoar DibisioaAnaheim DucksArizona CoyotesCalgary FlamesEdmonton OilersLos Angeles KingsSan Jose SharksVancouver Canucks
ieaErdialdeko DibisioaChicago BlackhawksColorado AvalancheDallas StarsMinnesota WildNashville PredatorsSt. Louis BluesWinnipeg Jets
ieaAtlantiar DibisioaBoston BruinsBuffalo SabresCanadiens de MontréalFlorida PanthersDetroit Red WingsOttawa SenatorsTampa Bay LightningToronto Maple Leafs
ieaMetropoliar DibisioaCarolina HurricanesColumbus Blue JacketsNew Jersey DevilsNew York IslandersNew York RangersPhiladelphia FlyersPittsburgh PenguinsWashington Capitals :
# Washington Commanders

Washington Redskins AEBtako Washington hiriburuan egoitza duen amerikar futbol talde profesional bat da. NFL liga profesionalean jokatzen du. 1932an sortu zen eta etxeko partiduak FedExField estadioan jokatzen ditu.

## Palmaresa

- Liga Txapelketa: 5
* NFL txapelketa: 2: 1937, 1942
* Super Bowl: 3: 1982 (XVII), 1987 (XXII), 1991 (XXVI)
- Konferentziako Txapeldunak: 5
* NFC: 1972, 1982, 1983, 1987, 1991
- Dibisioko Txapeldunak: 13
* NFL Ekialdea: 1936, 1937, 1940, 1942, 1943, 1945
* NFC Ekialdea: 1972, 1983, 1984, 1987, 1991, 1999, 2012, 2015

## Iruditegia

* FedExField.
* Joe Gibbs.
* Joe Theismann.
* Chris Cooley.

## Kanpo estekak

* Washington Redskins taldearen webgune ofiziala (Ingelesez)
* Datuak: Q212654
* Multimedia: Washington Commanders / Q212654
# Washington (argipena)

Washington izena bakarrik ez da oso zehatza. Honako hauek izan daiteke
* Washington: Ameriketako Estatu Batuen hiriburua.
* Washington (estatua): Ameriketako Estatu Batuen estatu bat.
* George Washington: Ameriketako Estatu Batuetako lehenengo presidentea.
* Washington: Indianako hiria.
* Washington: Pennsylvaniako hiria.
# Washington (estatua)

Washington Ameriketako Estatu Batuetako estatu bat da, Estatu Batuetako iparmendebaldean dago, Kanadarekin mugan. Estatuko hiriburua Olympia da eta hiririk handiena Seattle. Guztira, 6 milioi biztanle inguru ditu.

## Geografia

Washingtongo orografia bi partetan bereizten du Cascade Range mendikateak, ekialdea eta mendebala. Mendebalean Olympic mendiak, Kostaldeko mendikatea eta Puget Sound ordokia daude. Cascade Range mendialdearen ekialdean ordoki eskualdea zabaltzen da: Columbiako ordokia (munduko labazko zelairik handienetakoa), arroila sakonak eratzen dituzten bi ibaik zeharkatua. Gailur garaienak, sumendi itzaliak, Cascade Range mendikatean daude: Rainier, 4.391 m; Adams, 3.751 m. Orografia aldetik oso lurralde ikusgarria da eta parke nazional ugari ditu: Olympic, Rainier mendia, Grand Couleeko inguruak. Columbiako ibarra lehorra da oso, baina estatuaren ekialdeko klima epelagoa eta hezea da.

## Historia

1774-1775 urteetan iritsi zen lehen europarra, Juan Pérez espainiarra. Oregongo parte zen 1853. urtean lurralde autonomo egin zen arte. 1889. urtean Estatu Batuetako 42. estatu bihurtu zen.

## Ekonomia

Nekazaritza oso oparoa da: garia, garagarra, fruitu arbolak, patata eta azukre kanabera dira gehien lantzen diren gaiak eta abere hazkuntzak (behi azienda) ere garrantzi handia du. Basogintza (lur ekoizpenari dagokionez 3. estatua da), meategia (ikatz, magnesio, beruna, zinka eta uranio hobi handiak) eta industria (hegazkingintza, zurgintza, papergintza, janari industria, kimika industria, metalurgia, nekazaritzarako makineria, tresneria elektrikoa eta mekanikoa) halaber, lehen mailako ekonomia jarduerak dira. Ibaietan indar-etxe asko ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1223
* Multimedia: Washington (state) / Q1223
# Washington Heights (New York)

Washington Heights Ameriketako Estatu Batuetako erroldak esleitutako leku bat da. Orange konderrian dago, New York estatuan. 2.205 biztanle ditu, 3,866881 kilometro koadroko azaleran banatuta.

## Ikus, gainera

* Orange konderria

## Kanpo estekak

* Datuak: Q3460025
# Washington Beltrán Mullin

Jorge Washington Beltrán Mullin ( Montevideo, 1914ko apirilaren 6a - Montevideo, 2003ko otsailaren 19a ) politikari, abokatu eta kazetari uruguaitar bat izan zen, Gobernu Kontseilu Nazionaleko presidente konstituzionala (Estatu eta Gobernu Buruzagitza kolegiatua) 1965eko otsailaren 7tik 1966ko martxoaren 1era.

## Kanpo estekak

* Datuak: Q583922
* Multimedia: Washington Beltrán Mullin / Q583922
# Washington Grove (Maryland)

Washington Grove Ameriketako Estatu Batuetako inkorporatutako herri bat da. Montgomery konderrian kokatuta dago, Maryland estatuan. 505 biztanle ditu, 0,884149 kilometro koadroko azaleran banatuta.

## Ikus, gainera

* Montgomery konderrian

## Kanpo estekak

* Datuak: Q754665
* Multimedia: Washington Grove, Maryland / Q754665
# Yoshiaki Shimojo

Yoshiaki Shimojo (japonieraz: 下條 佳明, Shimojo Yoshiaki, 1954ko maiatzaren 10a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Nissan Motors.
Entrenatzaile gisa Nissan FC Ladies eta Yokohama F. Marinos taldeak zuzendu zituen.

## Kanpo loturak

* (Japonieraz) J.League Data Site
* Datuak: Q3299829
# Yoshifumi Kashiwa

Yoshifumi Kashiwa (japonieraz: 柏 好文, 1987ko uztailaren 28a - ) Japoniako futbolaria da.
Hainbat futbol taldetan jokatu du, esaterako Ventforet Kofu eta Sanfrecce Hiroshima.

## Kanpo loturak

* (Japonieraz) J.League Data Site
* Datuak: Q8056018
# Yoshiharu Horii

Yoshiharu Horii (japonieraz: 堀井 美晴, Horii Yoshiharu, 1953ko martxoaren 16a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Yanmar Diesel.
Entrenatzaile gisa Kawasaki Frontale taldeak zuzendu zituen.

## Kanpo loturak

* (Japonieraz) J.League Data Site
* Datuak: Q3303105
# Yoshiatsu Oiji

Yoshiatsu Oiji (japonieraz: 生地 慶充, 1998ko apirilaren 2a - ) Japoniako futbolaria da.
Hainbat futbol taldetan jokatu du, esaterako FC Tokyo.

## Kanpo loturak

* (Japonieraz) J.League Data Site
* Datuak: Q27968745
# Yoshifumi Yamada

Yoshifumi Yamada (japonieraz: 山田 祥史, 1981eko azaroaren 4a - ) Japoniako futbolari ohia da.
Hainbat futbol taldetan jokatu du, esaterako Avispa Fukuoka.

## Kanpo loturak

* (Japonieraz) J.League Data Site
* Datuak: Q3246146
# Yoshiaki Takagi

Yoshiaki Takagi (japonieraz: 高木 善朗, 1992ko otsailaren 9a - ) Japoniako futbolaria da.
Hainbat futbol taldetan jokatu du, esaterako Tokyo Verdy eta Shimizu S-Pulse.

## Kanpo loturak

* (Japonieraz) J.League Data Site
* Datuak: Q795377
# Yoshifumi Ono

Yoshifumi Ono (japonieraz: 大野 貴史, 1978ko maiatzaren 22a - ) Japoniako futbolari ohia da.
Hainbat futbol taldetan jokatu du, esaterako Consadole Sapporo eta Montedio Yamagata.

## Kanpo loturak

* (Japonieraz) J.League Data Site
* Datuak: Q3245679
# Yoshiharu Ueno

Yoshiharu Ueno (japonieraz: 上野 良治, 1973ko apirilaren 21a - ) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 2000 | 1 | 0 |
| Guztira | 1 | 0 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q982030